Document ID: 32014R1118

RÅDETS FORORDNING (EU) Nr. 1118/2014
af 8. oktober 2014
om fordelingen af de fiskerimuligheder, der er fastsat i gennemførelsesprotokollen til partnerskabsaftalen om bæredygtigt fiskeri mellem Den Europæiske Union og Republikken Senegal
RÅDET FOR DEN EUROPÆISKE UNION HAR -
under henvisning til traktaten om Den Europæiske Unions funktionsmåde, særlig artikel 43, stk. 3,
under henvisning til forslag fra Europa-Kommissionen, og
ud fra følgende betragtninger:
(1)
Den Europæiske Union og Republikken Senegal har forhandlet en partnerskabsaftale om bæredygtigt fiskeri (i det følgende benævnt »aftalen«) og en protokol om gennemførelse af aftalen (i det følgende benævnt »protokollen«), hvorved EU's fiskerfartøjer tildeles fiskerimuligheder i de farvande, der hører under Republikken Senegals højhedsområde, eller som fiskerimæssigt hører under landets jurisdiktion.
(2)
Den 8. oktober 2014 vedtog Rådet afgørelse 2014/733/EU om undertegnelse på Den Europæiske Unions vegne og midlertidig anvendelse af partnerskabsaftalen om bæredygtigt fiskeri mellem Den Europæiske Union og Republikken Senegal med tilhørende gennemførelsesprotokol (1).
(3)
Det bør fastlægges, hvordan fiskerimulighederne skal fordeles mellem medlemsstaterne både i den periode, hvor protokollen anvendes foreløbigt, og i protokollens samlede gyldighedsperiode.
(4)
Ifølge forordning (EF) nr. 1006/2008 (2) underretter Kommissionen de berørte medlemsstater, hvis det viser sig, at de fiskeritilladelser eller de fiskerimuligheder, som Unionen har fået tildelt i henhold til protokollen, ikke udnyttes fuldt ud. Modtages der ikke noget svar inden udløbet af en frist, som fastsættes af Rådet, betragtes det som en bekræftelse af, at den pågældende medlemsstats fartøjer ikke udnytter deres fiskerimuligheder fuldt ud i den pågældende periode. Denne frist bør fastsættes.
(5)
For at sikre, at EU-fartøjerne kan genoptage fiskeriet, er det i protokollen fastsat, at den kan anvendes midlertidigt af begge parter fra datoen for undertegnelsen. Denne forordning bør derfor finde anvendelse fra datoen for undertegnelsen af protokollen -
VEDTAGET DENNE FORORDNING:
Artikel 1
1. De fiskerimuligheder, der er fastsat i protokollen fordeles mellem medlemsstaterne således:
a)
notfartøjer til tunfiskeri:
Spanien
16 fartøjer
Frankrig
12 fartøjer
b)
stangfiskerfartøjer:
Spanien
7 fartøjer
Frankrig
1 fartøj
c)
trawlere:
Spanien
2 fartøjer
2. Rådets forordning (EF) nr. 1006/2008 finder anvendelse, jf. dog aftalen.
3. Hvis de fiskerimuligheder, der er fastsat i protokollen, ikke udnyttes fuldt ud med ansøgningerne om fiskeritilladelse fra de medlemsstater, der er nævnt i stk. 1, tager Kommissionen ansøgninger om tilladelse fra andre medlemsstater i betragtning i overensstemmelse med i artikel 10 i forordning (EF) nr. 1006/2008.
4. Den frist, inden for hvilken medlemsstaterne som fastsat i artikel 10, stk. 1, i forordning (EF) nr. 1006/2008 skal bekræfte, at de ikke udnytter de fiskerimuligheder, der er tildelt i henhold til aftalen, fuldt ud, fastsættes til 10 hverdage fra den dato, hvor Kommissionen meddeler dem, at fiskerimulighederne ikke er udnyttet fuldt ud.
Artikel 2
Denne forordning træder i kraft på dagen efter offentliggørelsen i Den Europæiske Unions Tidende.
Den anvendes fra datoen for undertegnelsen af protokollen.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Luxembourg, den 8. oktober 2014.

Labels: 19
5
6
18
15